
[bookmark: _GoBack]ORO ERDVĖS STEBĖJIMO IR KONTROLĖS VALDYBOS II RADIOLOKACINIO POSTO NEPERTRAUKIAMO MAITINIMO ŠALTINIO TECHNINĖ SPECIFIKACIJA


I SKYRIUS 
OBJEKTAS
1. Nepertraukiamo maitinimo šaltinio montavimas atliekamas Oro erdvės stebėjimo ir kontrolės valdybos II radiolokaciniame poste adresu: Žaliasis kelias 1a, Juodkrantė gyv., Neringos m. 

II SKYRIUS
BENDRIEJI REIKALAIMAI

2. Visa pateikiama įranga privalo būti nauja, negali būti atnaujinta, restauruota.
3. Įranga turi būti suprojektuota, pagaminta ir surinkta Europos sąjungos arba NATO šalyje.
4. Pardavėjas turi būti oficialus nepertraukiamo maitinimo šaltinio įrangos atstovas  Lietuvoje. Atstovavimo statusas turi būti oficialiai patvirtintas gamintojo raštu arba paskelbtas įrangos gamintojo svetainėje. 
5. Pardavėjas turi pateikti nuorodą į gamintojo puslapį, kuriame yra tiksli pasiūlymą atitinkančios techninės ar programinės įrangos techninė specifikacija.
6. Tiekėjas turi užtikrinti, kad gamintojas nebūtų paskelbęs apie siūlomos įrangos gamybos arba tobulinimo nutraukimą (angl. „End of life time“ ar „Discontinued“).
7. Tiekėjas turi užtikrinti, kad garantiniu laikotarpiu įrangos remontą atliks įrangos gamintojas ar gamintojo sertifikuoti specialistai.
8. Nepertraukiamo maitinimo šaltinio (toliau – NMŠ) dokumentai, techninė dokumentacija, sisteminiai pranešimai, užrašai ant įrangos ir jos dalių turi būti lietuvių arba anglų kalba.
9. Visi techninėje specifikacijoje išvardyti reikalavimai privalo būti garantuojami įrangos gamintojo (pateikti tai liudijančią gamintojo dokumentaciją, jei tai yra standartiniai oficialūs gamintojo įsipareigojimai arba komplektuoti papildomus gamintojo paslaugų produktus ir pasiūlyme nurodyti jų kodus ir pavadinimus).
10. NMŠ sistema turi būti modulinė ir pritaikyta veikti su papildomais moduliais, kurie skirti įsigijimo NMŠ galiai didinti.
11. NMŠ turi turėti autonominę vėsinimo sistemą.
12.  Garantinis aptarnavimo laikotarpis ne trumpesnis nei 24 mėn., akumuliatorinėms baterijoms ne trumpesnis nei 12 mėn.
13.  Prieš įvedant įrenginį į eksploataciją NMŠ pardavėjas turi pravesti apmokymus pirkėjo personalui. Mokymuose turi būtų mokoma reglamentų atlikimo tvarkos ir periodiškumo, vykdyti klaidų paiešką ir šalinimą, veikimo režimų keitimą. Mokymų dalyviams turi būti išduoti apmokymų baigimą patvirtinantys pažymėjimai. Mokymus vedančio atstovas turi būti įrenginio gamintojo įgaliotas ir sertifikuotas, turi būti pateikti tai patvirtinantys dokumentai.
14.  NMŠ turi būti įrengtas Pirkėjo nurodytose patalpose, prijungtas prie esamo elektros įvado, sukonfigūruotas, pratestuotas ir paruoštas eksploatacijai.
15.  Vykdant montavimo ir prijungimo darbus vadovautis elektros įrenginių įrengimo bendrosiomis taisyklėmis.
16. Pirkėjas, siekdamas įsigyti paslaugas, darančias kuo mažesnį poveikį aplinkai viename, keliuose ar visuose paslaugos gyvavimo ciklo etapuose, pirkimo objektui nustato šiuos reikalavimus:
16.1. Sutartis sudaroma ir pasirašoma elektroniniu būdu.
16.2. Atliktų darbų priėmimo–perdavimo aktas sudaromas elektroniniu būdu, pasirašomas mobiliuoju parašu.
16.3. Sąskaita faktūra sudaroma ir pateikiama elektroniniu būdu.
16.4. Kai nėra galimybės dokumentus sudaryti ir pasirašyti elektroninėmis priemonėmis, sutartis, atliktų darbų priėmimo–perdavimo aktas, sąskaita faktūra ir kiti dokumentai gali būti parengti ant popieriaus, pagaminto iš nesunkiai perdirbamų medžiagų.

III SKYRIUS
SPECIALIEJI REIKALAVIMAI

17. Saugumo reikalavimai:
17.1. Garantinio laikotarpio metu standieji ar puslaidininkiniai diskai (angl. HDD/SSD) ar kitos atminties laikmenos (jei tokių yra) gedimo atveju turi būti keičiamos naujomis. Sugedusios atminties laikmenos sunaikinamos ir Tiekėjui negrąžinamos.
17.2. Garantinio laikotarpio metu įrangos gedimo atveju remontuoti iš įrengimo vietos Tiekėjui išvežamą sugedusią įrangą Pirkėjas pateikia be joje sumontuotų standžiųjų ar puslaidininkinių diskų (angl. HDD/SSD) ar kitų atminties laikmenų.
17.3. Tiekėjas turi užtikrinti, kad įsigyjamoje įrangoje nebūtų įdiegta jokios papildomos gamyklinės ar kitos programinės įrangos, kuri nėra būtina tokios įrangos funkcionalumui užtikrinti.
17.4. Pirkimo objektas – prekės (Nepertraukiamo maitinimo šaltinis) turi nekelti grėsmės nacionaliniam saugumui.
18. Nepertraukiamo maitinimo šaltinis.
18.1. Minimalūs techniniai reikalavimai:
18.1.1. maitinimo šaltinio architektūra: dvigubos konversijos (angl. on-line battery); skirtas veikti 24/7 (nuolatinis);
18.1.2. įėjimo / išėjimo įtampa 3P + N + PE 400 V AC;
18.1.3. įtampos dažnis 50 Hz;
18.1.4. išėjimo nominali galia ne mažiau kaip 50 kW (arba 60 kVA);
18.1.5. įranga privalo veikti be sutrikimų, kai temperatūros režimas techninės įrangos įdiegimo patalpoje yra nuo 0 ºC iki +40 ºC, o santykinė oro drėgmė iki 95 procentų.
18.2. Įėjimo techninių parametrų reikalavimai:
18.2.1. įėjimo nominali įtampa 3P + N + PE 400 V AC (+10 proc. / -10 proc.);
18.2.2. įėjimo įtampos leistinos nuokrypio ribos 360–440 V;
18.2.3. įėjimo dažnio leistinos nuokrypio ribos 47–63 Hz;
18.2.4. paleidimo laikas ne daugiau kaip 90 s;
18.2.5. elektros srovės bendras harmoninis iškraipymas (THDI, angl. Total Harmonic Distortion) ne daugiau kaip 5 procentai;
18.2.6. NMŠ turi būti prijungtas prie esamo ĮPS-1 paskirstymo skydo  (kuris yra toje pačioje patalpoje, kur bus įdiegtas NMŠ);
18.2.7. NMŠ turi turėti atskirą maitinimo šaltinio apėjimą (angl. Bypass), kuris suteikia galimybę imtuvams suteikti rezervinį maitinimo šaltinį net ir sugedus įrenginiui arba aptarnaujant neišjungiant maitinamų imtuvų.
18.3. Išėjimo techninių parametrų reikalavimai:
18.3.1. išėjimo nominali įtampa 3P + N + PE 400 V AC;
18.3.2. išėjimo gnybtų konfigūracija 3P+N+PE;
18.3.3. perjungimas tarp „darbas nuo baterijų“ ir „įprastas darbas“ režimų turi nenutraukti elektros srovės tiekimo įrenginio vartotojams;
18.3.4. perjungimo tipas – bekontaktis (angl. solid state);
18.3.5. išėjimo įtampos svyravimai ne daugiau kaip ± 3 procentai;
18.3.6. nominalus išėjimo dažnis 50 / 60 Hz ±0,1 procento;
18.3.7. nominali išėjimo galia ne mažiau kaip 50 kW (arba 60 kVA), su galimybe padidinti galią ne mažiau kaip 100 kW (arba 120 kVA);
18.3.8. NMŠ išėjimas turi būti prijungtas prie esamo ĮPS-1 paskirstymo skydo. Kabelis tarp NMŠ ir ĮPS-1  skydo turi būti su dviguba izoliacija variniais laidininkais ne mažesnio kaip 5 x 50 mm2  skersmens, paklotas kabeliniuose kanaluose. Atstumas – iki 15 m.
18.4. Reikalavimai akumuliatorinėms baterijoms:
18.4.1. Akumuliatorių baterijos turi būti pakraunamos, neaptarnaujamos, montuojamos į specialiai tam skirtą stelažą / spintą.
18.4.2. Baterijų kiekis ir talpa turi užtikrinti autonominį darbo laiką, esant 100 procentų nominalios galios apkrovai ir +30 oC temperatūrai, ne trumpesnį kaip 30 min.
18.5. Reikalavimai NMŠ baterijų valdymui:
18.5.1. Įrangoje turi būti įdiegta automatinė akumuliatorinių baterijų įkrovimo sistema.
18.5.2. Įrangoje turi būti įdiegta sumontuotų baterijų testavimo galimybė.
18.5.3. Įranga turi leisti kontroliuoti visos akumuliatorinių baterijų sistemos parametrus.
18.6.  Reikalavimai NMŠ valdymo ir kontrolės sistemai:
18.6.1. vietinis valdymas – daugiafunkcinis ekranas su galimybe valdyti įrenginio konfigūraciją, stebėti įrenginio darbą;
18.6.2. nuotolinis valdymas – Tiekėjo pateiktas nešiojamas / planšetinis kompiuteris su galimybe valdyti įrenginio konfigūraciją ir veikimą. Nuotolinė darbo vieta turi būti įrengta Pirkėjo nurodytose patalpose ir sujungta su NMŠ variniu ryšio kabeliu. Atstumas – iki 50 m;
18.6.3. NMŠ turi turėti kompiuterinio tinklo sąsaja su išorinėmis kontrolės priemonėmis, duomenų surinkimo bei perdavimo kompiuteriniu tinklu galimybė;
18.6.4. NMŠ kontrolės sistema turi užtikrinti įvykių atminties peržiūrą (pavojaus signalus, pranešimus, nurodymus), saugomas nemažiau 300 paskutinių įvykių sąrašas;
18.6.5. minimalūs atvaizduojami parametrai ekrane: darbo režimų būsena (tinklas, baterijos, apėjimas), baterijų arba baterijų modulių įkrovimo lygis, kiekvienos iš trijų fazių įtampa ir srovė;
18.6.6. galios matavimo vienetai – kW/kVA.
19. Reikalavimai NMŠ atitikčiai standartams:
19.1.  saugumo pagal IEC 62040 (IEC 62040-1);
19.2.  EMC suderinamumas pagal IEC 62040-2;
19.3.  išpildymas pagal IEC 62040-3;
19.4.  įrangos atsparumo drėgmei klasė ne mažesnė kaip IP20.

